Na temelju članka 62. Zakona o komunalnom gospodarstvu („Narodne novine“ broj 68/18, 110/18, 32/20) i članka 30. Statuta Općine Privlaka („Službeni glasnik Zadarske županije“ broj 05/18, 07/21, 11/22) Općinsko vijeće Općine Privlaka na svojoj 8. sjednici održanoj dana 12. svibnja 2022. godine donijelo je

**Odluku o ukidanju statusa javnog dobra u općoj uporabi na k.č. 6165/3, k.o. Privlaka**

Članak 1.

Ukida se status javnog dobra u općoj uporabi na nekretnini oznake k.č. 6165/3, u naravi pašnjak površine 36 m², upisanoj u zk.ul. 2827, k.o. Privlaka.

Članak 2.

Na nekretnini iz članka 1. ove Odluke status javnog dobra u općoj uporabi prestaje, a nekretnina ostaje u vlasništvu Općine Privlaka.

Članak 3.

Nalaže se Općinskom sudu u Zadru, Zemljišnoknjižni odjel, izvršiti na nekretnini iz članka 1. ove Odluke brisanje statusa javnog dobra i upis prava vlasništva na ime i u korist Općine Privlaka, Ivana Pavla II 46, 23233 Privlaka, OIB: 86291327705.

Članak 4.

Ova Odluka stupa na snagu osmog dana od dana objave u Službenom glasniku Zadarske županije.

OPĆINSKO VIJEĆE

Predsjednik

Nikica Begonja

KLASA: 363-01/22-03/04

URBROJ: 2198-28-01-22-2

Privlaka, 12. svibnja 2022.g